stanford-oval/wikipedia huggingface dataset:
Spinaalipuudutus

Spinaalipuudutteen pistäminen. Kuvassa pisto on edennyt selkäydintilaan, mikä on havaittavissa ruiskuun virranneesta aivo-selkäydinnesteestä.
Spinaalipuudutus eli selkäydinpuudutus on puudutustoimenpide, jossa puudutusaine ruiskutetaan selkäydintä peittävien kovakalvon ja lukinkalvon alle, suoraan potilaan selkäydinnesteeseen. Tämä tuottaa nopean ja laajan puutumisen vatsan alueelle ja jalkoihin. Spinaalipuudutusta käytetään etenkin jalkojen alueen tai alavartalon kirurgisissa toimenpiteissä, sillä se tarjoaa yleisanestesiaa turvallisemman vaihtoehdon leikkauksenaikaiselle kivunlievitykselle. Spinaalipuudutusta saatetaan myös käyttää epiduraalipuudutuksen sijasta tai sen rinnalla synnytyskivun hoidossa.
Spinaalipuudutus puuduttaa nopeasti ja kokonaisvaltaisesti kaikki sen selkäydinkohdan alaiset kehonosat, johon puudute annostellaan. Tällä saavutetaan nopea, laaja-alainen ja kirurgisille toimenpiteille riittävän voimakas puudutus. Spinaalipuudutuksen luoma puudutusvaikutus on yleensä epiduraalipuudutusta nopeampi ja voimakkaampi, mutta toisaalta vaikutusalueen vyöhykemäinen rajaaminen tai liike-hermojen toiminnan säilyttävä differentiaaliblokki eivät tyypillisesti ole spinaalipuudutteessa mahdollisia.
Toimenpide

Spinaalipuudutuksen antaminen ja käyttöaiheet muistuttavat monella tapaa epiduraalipuudutuksen antamista. Spinaalipuudutuksessa potilas on joko kyljellään tai istuvassa asennossa selkä hieman pyöristettynä. Selän oikea asento mahdollistaa selkärangan nikamavälien sopivan aukeamisen puudutteen pistämisen kannalta.
Spinaalipuudutuksen annostelukohtaan liittyy enemmän rajoitteita kuin epiduraalipuudutukseen. Spinaalipisto tehdään aina selkäytimen kaudaalipuolelle, cauda equinan alueelle. Aikuisella selkäydin ulottuu L1-nikaman eli ylimmän lannenikaman tasolle, jolloin pistokohdan tulee käytännössä olla toisen lannenikaman (L2) alapuolisella alueella.
Spinaalipuudutuksessa käytettävä neula on niin ohut, että pistokohtaan etukäteen annettavaa paikallispuudutusta ei tyypillisesti tarvita. Neula viedään selkäydinkalvojen alaiseen selkäydintilaan, johon puuduteannos ruiskutetaan. Epiduraalitilasta poiketen selkäydintilassa ei ole rasvakudosta, sidekudosta, verisuonia tai muita kudoksia joihin puudute laimenisi, joten spinaalipuudutuksessa käytettävät puuduteainemäärät ovat huomattavasti pienempiä kuin epiduraalipuudutuksessa käytettävät annokset. Tyypillinen injektiokoko on 1,5–4 ml.
Spinaalipuudutuksen vaikutus alkaa lähes välittömästi, ja vaikutus kattaa etenkin alavatsan ja jalkojen alueen. Koska spinaalipuudutuksessa puudutusaine pääsee selkäytimen hermojuurten kanssa suoraan kosketukseen, ei epiduraalipuudutuksen kaltainen vyöhykemäinen puudutus ole mahdollista. Myöskään niin kutsuttu differentiaaliblokki, eli tila jossa motoriset hermosäikeet toimivat kipua välittävien hermosäikeiden lamaannuttua, ei ole spinaalipuudutuksessa mahdollinen. Käytännössä tämä tarkoittaa sitä, että potilas ei pysty puudutuksen aikana esimerkiksi käyttämään jalkojaan tai muita alavartalon lihaksia normaalilla tavalla.
Puudutuksen tehokas vaihe kestää noin 1–2 tuntia. Puudutteen täydellinen poistuminen kestää tätä pidempään, ja esimerkiksi tunnon täysi palautuminen ja virtsaamiskyvyn palautuminen tapahtuvat usein vasta 2–4 tunnin kuluttua pistoksesta. Puudutuksesta toipuminen tapahtuu pistokohdasta riippumatta aina ylhäältä alaspäin.
Selkäydintilaan on periaatteessa mahdollista asettaa katetri, joka sallii uusien puuduteannosten annostelun ensimmäisen annoksen vaikutuksen hälvetessä. Käytännössä katetria käytetään spinaalipuudutuksessa hyvin harvoin, sillä ohuiden spinaalikatetrien käyttöön liittyy ratkaisemattomia teknisiä ongelmia. Spinaalipuudutus annetaankin yleensä kertapistoksena. Jos uusille puuduteannoksille otaksutaan olevan myöhemmin tarvetta, käytetään tavallisesti spinaalipuudutuksen ja epiduraalipuudutuksen yhdistelmää. Tällöin spinaalipuudutuksella tuotetaan nopea ja tehokas puutuminen esimerkiksi kirurgisen toimenpiteen ajaksi, ja tarvittavat lisäannokset leikkauksen jälkeiseen kipuun annetaan epiduraalitilaan asetettavan katetrin kautta.
Puudutusaineet

Yleisimmät spinaalipuudutuksessa käytettävät puudutusaineet ovat 5-prosenttinen lidokaiini, 0,5-prosenttinen bupivakaiini sekä 4-prosenttinen mepivakaiini. Näistä mepivakaiini tarvitsee erityisluvan.
Lidokaiini on perinteinen spinaalipuudutukseen käytettävä aine, jota on käytetty tähän tarkoitukseen yli 50 vuoden ajan. Lidokaiinia on pitkään pidetty turvallisena, mutta sen käyttöön on myös havaittu liittyvän tapauksia leikkauksen jälkeisistä ohimenevistä kiputiloista. Lidokaiinin käyttö ja turvallisuus spinaalipuudutuksen yhteydessä onkin keskustelunalainen kysymys. Selkeää ja vahvaa näyttöä muiden puudutteiden paremmuudesta suhteessa lidokaiiniin ei kuitenkaan ole saatu.
Turvallisuus

Spinaalipuudutus on yleisesti ottaen turvallinen toimenpide. Sillä saavutetaan kirurgisiin toimenpiteisiin riittävä puutuminen ilman yleisanestesian keskeisimpiä haittoja, kuten hengitystoimintoihin liittyviä riskejä tai nukutusaineisiin liittyvää väsymystä ja pahoinvointia.
Spinaalipuudutus aiheuttaa epiduraalipuudutuksen tavoin ohimenevän sympaattisen hermoston salpauksen. Kliinisesti merkittävin seuraus tästä on verisuonten laajeneminen ja verenpaineen hetkellinen lasku. Potilaan verenkiertoelimistön hyvä kompensaatiokyky ja riittävä veritilavuus estävät verenpaineen liiallista laskua. Voimakasta verenpaineen laskua voidaan tarvittaessa hallita joko verenpainetta tukevin lääkkein tai nesteensiirroin.
Spinaalipuudutuksen edellyttämä kovakalvon lävistäminen saattaa jättää kovakalvoon reiän, joka tihkuu selkäydinnestettä. Tämä on yleensä vaaratonta, mutta saattaa aiheuttaa potilaalle päänsärkyä, joka johtuu aivo-selkäydinnesteen paineen laskusta. Spinaalipuudutukseen liittyvä päänsärky pahenee ylös noustaessa. Päänsäryn esiintyvyyttä voidaan vähentää käyttämällä riittävän ohutta neulaa. Spinaalineulojen kehitys onkin vähentänyt päänsäryn esiintyvyyttä, ja nykyään päänsärky on jälkioireena harvinainen. Koska spinaalipiston jälkeinen päänsärky on vaivana hyvänlaatuinen ja ohimenevä, sen välttämisen ei pitäisi ohjata neulakoon ja -mallin valintaa.
Mikäli päänsärkyä ilmaantuu, se tyypillisesti paranee 1–3 vuorokauden kuluttua spinaalipuudutuksesta. Spinaalipistosta seuraavaa päänsärkyä voidaan tarvittaessa myös hoitaa epiduraalisella veripaikalla, jonka tekee spinaali- tai epiduraalipistoksen osaava anestesialääkäri.
Puudutteen jälkeen voi myös esiintyä pahoinvointia tai oksentelua. Spinaalipuudutus ei kuitenkaan aiheuta näitä haittoja epiduraalipuudutusta yleisemmin.
Vasta-aiheet

Varsinaisia vasta-aiheita spinaalipuudutukselle on varsin vähän. Yleisimmät esteet puudutukselle ovat antikoagulanttihoito, vakava veren hyytymishäiriö, sepsis, tietyt neurologiset sairaudet sekä tulehdus pistokohdassa. Myös hoitamaton ja mittava nestevajaus on este puudutukselle, sillä se lisää verenpaineen merkittävän laskun riskiä.
Spinaalipistoa ei voida antaa tatuoidun ihokohdan läpi. Alaselän tatuointi ei kuitenkaan yleensä estä puudutteen antamista, mikäli on löydettävissä väriaineesta vapaa ihokohta piston antamiseksi.
Kaavakuva spinaalipuudutteen antamisesta.  1: Cauda Equinan ja selkäytimen rajakohta. 2: Selkäydintila (harmaa kenttä) 

3: Epiduraalitila (sisin valkoinen kenttä).Kuvassa pisto annetaan nikamien L3 ja L4 väliin.
Erilaisia spinaalineulojen malleja. Sopivalla neulamallilla ja ohuella neulakoolla voidaan pyrkiä vähentämään spinaalipuudutuksen jälkeisen päänsäryn ilmaantumista.
Stevensin metroasema

Stevens on Singaporen Mass Rapid Transit -metrojärjestelmän asema Tanglinin ja Novenan alueiden rajalla Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat. Stevens on mukana myös uudella Thomson–East Coast Linella. Vaihtoyhteys avautui vuonna 2021.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT1 Bukit Panjang | 5:58 |  | 6:18 |  | 0:29 |  |  |
| DT35 Expo | 5:48 |  | 6:08 |  | 23:53 |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Stevensin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Botanic Gardens | Downtown Line | Seuraava asema: Newton |
| 0 | 1 | 2 |
| --- | --- | --- |
| Edeltävä asema: Mount Pleasant | Thomson-East CoastLine | Seuraava asema: Napier |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stevens MRT Station
Käännös suomeksi
Steve Johnson

Steve Johnson voi viitata ainakin seuraaviin henkilöihin
Steve Johnson (s. 1986), amerikkalaisen jalkapallon pelaaja
Steve Johnson (s. 1983), australialaisen jalkapallon pelaaja
Steve Johnson, baseballpelaaja
Steve Johnson  (s. 1957), koripalloilija
Steve Johnson (s. 1960), yhdysvaltalainen poliitikko
Steve Johnson (s. 1957), brittiläinen jalkapalloilija
Steve Johnson, rugbynpelaaja
Steve Johnson, yhdysvaltalainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steve Johnson”, voi hakea sivunnimihaulla, laajalla sivunnimihaulla tai tekstihaulla.
Steve Perryman

| 0 | 1 | 2 |
| --- | --- | --- |

Henkilötiedot
Koko nimi: Stephen John Perryman
Syntymäaika: 21. joulukuuta 1951 (ikä 72)
Syntymäpaikka: Ealing, Englanti
Kansalaisuus:  Englanti
Pelipaikka: Puolustaja
Pituus: 176 cm
Seurat
| Vuodet | Seura | O (M) |
| 1969-1986 1986-1987 1987-1990 | Tottenham Hotspur Oxford United Brentford |  |
Maajoukkue
| 1982 | Englanti | 1 (0) |
Steve Perryman (s. 21. joulukuuta 1951 Ealing) on englantilainen entinen jalkapalloilija.
Jalkapallomaajoukkue

Perryman debytoi Englannin maajoukkueessa 1982.
Steve Perry (käsikirjoittaja)

Steve Perry (s. 31. elokuuta 1947 Baton Rouge, Yhdysvallat) on yhdysvaltalainen kirjailija ja televisiokäsikirjoittaja.
Perry on kirjoittanut kirjoja Alien, Tähtien Sota ja Conan -sarjoihin.
Perry on käsikirjoittanut jaksoja muun muassa Silverhawksiin, The Real Ghost Bustersiin, Gargoylesiin, Batmaniin, Street Fighteriin ja Tosi viileään haamujengiin.
Aiheesta muualla

Steve Perry (käsikirjoittaja) Internet Movie Databasessa. (englanniksi)
Steve Perry (käsikirjoittaja) Internet Speculative Fiction Database -sivustolla (englanniksi)
Biografia (Arkistoitu – Internet Archive) (englanniksi)
Specific Carbohydrate Diet

Specific Carbohydrate Diet eli SCD-ruokavalio on ruokavalio, jossa pyritään pitkäketjuisten ja kompleksisten hiilihydraattien määrän rajoittamiseen. Se on tarkoitettu Crohnin tautia, keliakiaa, colitis ulcerosaa tai reumasairauksia sairastaville tai henkilöille, jotka kärsivät ruuansulatusjärjestelmän toiminnallisista häiriöistä.
Elaine Gottschallin kirjaan "Breaking the Vicious Cycle" perustuvan ruokavalion taustalla on Sidney V. Haasin keliaakikoille 1920-luvulla kehittämä ruokavalio. Alkuvaiheen jälkeen ruokavalioon kuuluvat mm. useimmat vihannekset ja hedelmät, liha, kala, muna, kovat juustot, palkokasvit ja rasvat. Hieman paleoruokavalion tapaan SCD suosii perusruoka-aineita einesten ja prosessoidun tai teollisesti valmistetun ruoan sijaan. Makeutusaineena voi käyttää hunajaa tai makeita hedelmiä.
Sallitut hiilihydraatit koostuvat pääosin monosakkarideista, jotka eivät tarvitse mahahappokäsittelyn lisäksi pilkkomista ohutsuolessa, vaan ne imeytyvät suoraan suolen pintasolujen läpi verenkiertoon. Ruokavaliosta puuttuvat mm. viljatuotteet sekä tärkkelys kuten peruna ja riisi sekä laktoosipitoiset maitotuotteet. Ruokavalio ei ole hoitomuotona virallinen, koska siitä ei ole tehty riittävästi lääketieteellisiä tutkimuksia.
Aiheesta muualla

Suomenkieliset SCD-sivut
Species Plantarum

Ensimmäisen osan kansi.
Species Plantarum on ruotsalaisen luonnontutkijan Carl von Linnén kirjoittama teos vuodelta 1753. Kirjassa Linné luettelee kaikki tuntemansa kasvilajit ja antaa niille kaksiosaisen tieteellisen nimen aikaisempien monisanaisten kuvausten sijaan.
Species Plantarumin ilmestymisaika on sovittu lähes kaikkien kasviryhmien nomenklatuurin alkamisajankohdaksi, ei kuitenkaan sammalten ja osan levistä.
Aiheesta muualla

Linnaeus Link Union Catalogue
SteelSeries

| SteelSeries |
| --- | --- |

Yritysmuoto:  Rajavastuuyhtiö
Perustettu:  2001
Perustaja:  Jacob Wolff-Petersen
Toimitusjohtaja:  Ehtisham Rabbani
Avainhenkilöt:  Rene Andersen (rahoitusjohtaja) Rune Berendtsen (tiedonhallintajohtaja)
Kotipaikka:   Tanska, Kööpenhamina
Toimiala:  elektroniikkateollisuus
Tuotteet:  tietokoneiden lisälaitteet
Kotisivu:  steelseries.com
Infobox OKVirheellinen NIMI-arvo: 
SteelSeries on tanskalainen tietokoneen lisälaitteiden tuottaja. SteelSeries on erikoistunut näppäimistöihin, hiiriin, kuulokkeisiin ja hiirimattoihin. SteelSeries sponsoroi monia elektronisen urheilun joukkueita.
Historia

Jacob Wolff-Petersen perusti Steelseriesin vuonna 2001. Yhtiön alkuperäinen nimi oli Soft Trading ja se vaihdettiin vuonna 2007.
Aiheesta muualla

SteelSeriesin viralliset kotisivut
Spectator-kenkä

Miesten spectator-kengät
Spectator-kenkä, tai co-respondent, on oxford-mallinen kenkä. Spectator-kengässä on aina kaksi tai useampi väri tai sävy, yleensä musta/valkoinen tai ruskea/valkoinen. Kengät on valmistettu nahasta ja keskiosa joskus myös kankaasta. Spectator on etupäässä vapaa-ajan kenkä, jota käytetään yleensä keväisin ja kesäisin. Spectatorit sopivat etenkin vaalean puvun kanssa käytettäviksi.
Spectator-mallisia kenkiä on sekä miehille että naisille. Spectator oli suosittu miesten kenkämalli etenkin 1920- ja 1930-luvuilla, ja muun muassa tuosta ajanjaksosta kertovan yhdysvaltalaisen Boardwalk Empire -televisiosarjan alkukohtauksessa spectator-kengät ovat näkyvässä roolissa.
Aiheesta muualla

Kuvia tai muita tiedostoja aiheesta Spectator-kenkä Wikimedia Commonsissa
Slovakia talviolympialaisissa 2010

Slovakian joukkue avajaisissa.
Slovakia osallistui Vancouverin talviolympialaisiin 2010 73 urheilijan voimin. Maa saavutti kolme mitalia, yhden kultaisen, yhden hopeisen ja yhden pronssisen. Mitalitilastossa Valko-Venäjä sijoittui seitsemänneksitoista.
Mitalistit > Kultaa

Anastasija Kuzmina – ampumahiihto, naisten sprintti
Mitalistit > Hopeaa

Anastasija Kuzmina – ampumahiihto, naisten takaa-ajo
Mitalistit > Pronssia

Pavol Hurajt – ampumahiihto, miesten yhteislähtö
Sääasema

Osa Rauman Kylmäpihlajan automaattista sääasemaa. Kuvan vasemmassa laidassa on näkyvyysmittari, sen vieressä sijaitseva valkoinen mittalaite on ceilometri ja kuvan oikeassa laidassa on lämpötila-anturin säteilysuoja.
Teknikko huoltamassa automaattista sääasemaa, joita käytetään esimerkiksi lentoasemilla ja maanteillä
Sääasema on asema tai laitteisto, jonka eri osilla mitataan sääsuureita.
Sääasemissa on yleensä seuraavia mittalaitteita:
Lämpömittari
Barometri
Ilmankosteusmittari
Sademittari
Straight Outta Lynwood

| Straight Outta Lynwood ”Weird Al” Yankovic |
| --- | --- | --- |

Studioalbumin tiedot
 Äänitetty : joulukuu 2005 – heinäkuu 2006, Atlanta, Georgia
 Julkaistu: 26. syyskuuta 2006
 Tuottaja(t): ”Weird Al” Yankovic
 Tyylilaji: huumorimusiikki
 Kesto: 48.09
 Levy-yhtiö: Volcano
”Weird Al” Yankovicin muut julkaisut
| Poodle Hat 2003 | Straight Outta Lynwood 2006 | Internet Leaks 2009 |
Straight Outta Lynwood on ”Weird Al” Yankovicin kahdestoista albumi, joka julkaistiin Yhdysvalloissa 26. syyskuuta 2006. Albumilta julkaistiin singleinä kappaleet ”White & Nerdy”, ”Don’t Download This Song”, ”Canadian Idiot” ja ”Trapped in the Drive-Thru”. Albumin nimi viittaa hip hop -kollektiivi N.W.A:n esikoisalbumiin Straight Outta Compton.
Albumi on nimetty Yankovicin kotikaupungin Lynwoodin mukaan.
Kappaleet

White & Nerdy – 2.50
Pancreas – 3.48
Canadian Idiot – 2.23
I'll Sue Ya – 3.51
Polkarama! – 4.17
Virus Alert – 3.46
Confessions Part III – 3.52
Weasel Stomping Day – 1.34
Close But No Cigar – 3.55
Do I Creep You Out – 2.46
Trapped In The Drive-Thru – 10.51
Don't Download This Song – 3.54
Arvostelut

Allmusic:
IGN: 8/10
Rolling Stone:
Aiheesta muualla

Straight Outta Lynwood discogs.com -sivustolla
Sofja Kondakova

| Mitalit> Maa:  Neuvostoliitto.Naisten pikaluistelu.Yleisluistelun MM-kilpailut  | Mitalit> Maa:  Neuvostoliitto.Naisten pikaluistelu.Yleisluistelun MM-kilpailut  | Mitalit> Maa:  Neuvostoliitto.Naisten pikaluistelu.Yleisluistelun MM-kilpailut  | Maa:  Neuvostoliitto> Naisten pikaluistelu. |
| --- | --- | --- | --- |
|  Kultaa | Borlänge 1956 | yhteispisteet |  |
|  Pronssia | Österund 1954 | yhteispisteet |  |
|  Pronssia | Kuopio 1955 | yhteispisteet |  |
|  Pronssia | Kristinehamn 1958 | yhteispisteet |  |
Sofja Iosifovna Kondakova (myöh. Kudrjavina; ven. Софья Иосифовна Кондакова/Кудрявина; s. 23. joulukuuta 1922, Arkangeli - 24. syyskuuta 2012) oli neuvostoliittolainen pikaluistelija, jonka pikaluistelu-ura ajoittui 1950-luvulle. Hän voitti yhden maailmanmestaruuden ja kolme MM-pronssia. Vuonna 1951 hän teki 1 000 metrillä maailmanennätyksen.
Kondakovan valmentajana toimi vuosisadan alun venäläinen huippuluistelija Vasili Ippolitov.
Saavutukset

MM-kultaa yhteispisteissä Borlängessä 1956 lisäksi neljäs tila yhteispisteissä
Kolme MM-pronssia MM-kisoissa vuosina 1954, 1955 ja 1958 sekä
neljäs 1957, kuudes 1959, seitsemäs 1953 ja 12:s 1950.
Neuvostoliiton mestaruuskisojen hopeamitalisti yhteispisteissä kaudella 1956
Neuvostoliiton mestaruuskisojen pronssimitalisti yhteispisteissä kaudella 1951
Henkilökohtaiset ennätykset

| Matka | Aika | Päivä | Kaupunki | Rata |
| --- | --- | --- | --- | --- |
| 0 500 m | 46,7 | 11. tammikuuta 1955 | Alma-Ata | Medeo |
| 1 000 m | 1.34,0 | 12. tammikuuta 1955 | Alma-Ata | Medeo |
| 1 500 m | 2.29,4 | 11. tammikuuta 1955 | Alma-Ata | Medeo |
| 3 000 m | 5.23,5 | 12. tammikuuta 1955 | Alma-Ata | Medeo |
| 5 000 m | 9.22,7 | 24. tammikuuta 1953 | Alma-Ata | Medeo |
Tunnustukset

Neuvostoliiton ansioitunut mestariurheilija vuona 1956
Steve Jocz

Steve Jocz esiintymässä vuonna 2003.
Stephen Martin ”Steve” Jocz (tunnetaan myös nimeltä Stevo32; s. 23. heinäkuuta 1981 Ajax, Ontario) on kanadalainen muusikko, joka soittaa rumpuja punkrockyhtyeessä Sum 41. Jocz perusti Sum 41:n Deryck Whibleyn kanssa vuonna 1996.
Aiheesta muualla

Sum 41:n kotisivut
Sum 41
| Deryck Whibley | Cone McCaslin | Steve Jocz> Tom Thacker | Mark Spicoluk | Marc Costanzo | Dave Baksh | Greig Nori |
| --- | --- |
Albumit::  Half Hour of Power | All Killer No Filler | Does This Look Infected? | Chuck | Underclass Hero | Screaming Bloody Murder | 13 Voices | Order In Decline | Heaven :x: Hell
Livealbumit, EP:t ja kokoelmat::  Motivation EP | Does This Look Infected Too? | Go Chuck Yourself/Happy Live Surprise
Videot ja DVD:t::  Introduction to Destruction | Cross Your T's and Gouge Your I's | Sake Bombs and Happy Endings | Bring The Noize! | Rocked: Sum 41 in Congo | Go Chuck Yourself/Happy Live Surprise
Stora mossenin metroasema

Stora mossenin metroasema (ruots. Stora mossens tunnelbanestation) on Tukholman metron vihreän linjan asema Stora Mossenin kaupunginosassa. Asemalta kulkevat linjat 17 (Åkeshov–Skarpnäck) ja 19 (Hässelby strand–Hagsätra). Se on yksi metron matkustajamääriltään pienimmistä asemista.
Asema sijaitsee Alvikin ja Abrahamsbergin metroasemien välissä, yhdeksän kilometrin päässä Slussenin metroasemasta.
Galleria

Laituri
Laituri
Lippuhalli portteineen
Sisäänkäynti
Asemakyltti
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Abrahamsbergin metroasema (en) ▷ Åkeshovin metroasema |  |  Linja 17 |  | Alvikin metroasema ▷ Skarpnäckin metroasema |
| Abrahamsbergin metroasema (en) ▷ Hässelby strandin metroasema |  |  Linja 19 |  | Alvikin metroasema ▷ Hagsätran metroasema |
muokkaa wikidataa
Suuri yhteiskunta

Suuri yhteiskunta (engl. Big Society) on konservatiivisen poliittisen ajattelun mukainen idea, jonka mukaan ihmisten tulisi itse ottaa vastuu itsensä ja lähiympäristön hyvinvoinnista. Valtio ei olisi samassa määrin vastuussa asiasta kuin perinteisessä hyvinvointiyhteiskunnan mallissa. Kehityssuunta sai alkunsa pääministeri Margaret Thatcherin aikana. Pääministeri David Cameron toi siihen uuden sävyn, kun alettiin korostaa yhteisöjen vastuuta palveluiden tuottamisessa. Ajatus esitettiin ensi kerran Britannian konservatiivipuolueen vaaliohjelmassa 2010.
Steve Janaszak

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Lake Placid 1980 | jääkiekko |  |
Steven James ”Steve” Janaszak (s. 7. tammikuuta 1959 St. Paul, Minnesota) on entinen yhdysvaltalainen jääkiekkomaalivahti.
Janaszak aloitti uransa NCAA-sarjassa Minnesotan yliopiston joukkueessa, jossa hän pelasi kaudet 1975–1979. Viimeisen kautensa päätteeksi hänet valittiin sarjan lopputurnauksen arvokkaimmaksi pelaajaksi. Vuonna 1979 Janaszak valittiin Yhdysvaltojen maajoukkueeseen. Joukkue voitti 1980 talviolympialaisissa olympiakultaa, mutta Janaszak ei pelannut turnauksessa minuuttiakaan, vaan oli varamaalivahtina. Kisojen jälkeen hän solmi sopimuksen Minnesota North Starsin kanssa. NHL-ura ei kuitenkaan lähtenyt käyntiin kunnolla vaan otteluja kertyi lähinnä farmisarjoissa. Kaudelle 1981–1982 hän siirtyi Colorado Rockiesiin, mutta ei päässyt pelaamaan kuin kahdessa ottelussa NHL:ssä. Kauden 1982–1983 Janaszak kiekkoili vielä CHL-liigan Wichita Windissä, kunnes lopetti pelaajauransa.
Aiheesta muualla

Steve Janaszak The Internet Hockey Databasessa (englanniksi)
Janaszak hockeygoalies.orgissa
Yhdysvaltain joukkue – Talviolympialaiset 1980
1 Janaszak |
3 Morrow |
5 Ramsey |
6 Baker |
8 Silk |
9 Broten |
10 Johnson |
11 Christoff |
15 Wells |
16 Pavelich |
17 O’Callahan |
19 Strobel |
20 Suter |
21 Eruzione |
23 Christian |
24 McClanahan |
25 Schneider |
27 Verchota |
28 Harrington |
30 Craig |
Valmentaja Brooks
Suuri kusetus

| Suuri kusetus> Strays |
| --- | --- |

Ohjaaja:  Josh Greenbaum
Käsikirjoittaja:  Dan Perrault
Tuottaja:   Phil Lord  Christopher Miller  Erik Feig  Aditya Sood  Louis Leterrier  Dan Perrault 
Säveltäjä:  Dara Taylor
Kuvaaja:  Tim Orr
Leikkaaja:  David Rennie Sabrina Plisco Greg Hayden
Pääosat:   Will Ferrell  Jamie Foxx  Isla Fisher  Randall Park  Brett Gelman  Will Forte 
Valmistustiedot
Valmistusmaa:   Yhdysvallat
Tuotantoyhtiö:   Lord Miller Productions  Picturestart  Rabbit Hole Productions 
Levittäjä:  Universal Studios UIP-Dunafilm
Ensi-ilta:   2023-8-1818. elokuuta 2023 (Yhdysvallat & Suomi)  
Kesto:  93 minuuttia
Alkuperäiskieli:  englannin kieli
Aiheesta muualla
IMDb
Elonet
AllMovie
Infobox OKNimi-testi OK: 
Suuri kusetus (engl. Strays) on vuonna 2023 ensi-iltansa saanut yhdysvaltainen aikuinen komediaselvennä, jonka on ohjannut Josh Greenbaum ja kirjoittanut Dan Perrault. Elokuva seuraa hylättyä koiraa (äänenä Will Ferrell), joka tekee yhteistyötä useiden eksyneiden kanssa (äänillä Jamie Foxx, Isla Fisher ja Randall Park) kostaakseen väkivaltaiselle omistajalleen (Will Forte). Pääosissa ovat myös Harvey Guillén, Rob Riggle, Brett Gelman, Jamie Demetriou ja Sofía Vergara.
Näyttelijät

| Alkuperäinen ääninäyttelijä | Rooli |
| --- | --- |
Will Ferrell: Reggie
Jamie Foxx: Bug
Isla Fisher: Maggie
Randall Park: Hunter
Brett Gelman: Willy
Harvey Guillén: Shitstain
Jamie Demetriou: Chester
Rob Riggle: Rolf
Sofía Vergara: Dolores
Josh Gad: Gus
Greta Lee: Bella
Jimmy Tatro: Finn
Jack De Sanz: Munchkin
Phil Morris: Bubsy
Will Forte: Doug